CELEX: 32010R0349
Language: et
Date: 2010-04-23 00:00:00
Title: Komisjoni määrus (EL) nr 349/2010, 23. aprill 2010 , milles käsitletakse metioniini hüdroksüanaloogi vaskkelaadi kasutamise lubamist kõikide loomaliikide söödalisandina (EMPs kohaldatav tekst)

24.4.2010   
            
            
               ET
            
            
               Euroopa Liidu Teataja
            
            
               L 104/31
            
         KOMISJONI MÄÄRUS (EL) nr 349/2010,
   23. aprill 2010,
   milles käsitletakse metioniini hüdroksüanaloogi vaskkelaadi kasutamise lubamist kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud valmistisele loa saamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse metioniini hüdroksüanaloogi vaskkelaadi lubamist broilerkanade söödalisandina, mis tuleb klassifitseerida kategooriasse „toitainelised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) otsustas oma 12. novembri 2009. aasta arvamuses (2) (mida loetakse koos 16. aprilli 2008. aasta arvamusega, (3) et metioniini hüdroksüanaloog vaskkelaat ei avalda kahjulikku mõju loomade või inimeste tervisele ega keskkonnale. 16. aprilli 2008. aasta arvamuse kohaselt võib seda valmistist käsitada omastatava vase allikana ja see vastab kõikide loomaliikide jaoks ettenähtud toiteaineliste lisandite kriteeriumidele. Toiduohutusameti arvamuses soovitatakse kasutajate ohutuseks asjakohaseid meetmeid. Toiduohutusameti arvates ei ole vaja turustusjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud ühenduse referentlabori aruande söödalisandi analüüsimeetodi kohta söödas.
            
         
               (5)
            
            
               Kõnealuse valmistise hindamisel ilmnes, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Komisjoni 15. detsembri 2008. aasta määrusega (EÜ) nr 1253/2008 (mis käsitleb metioniini hüdroksüanaloogi vaskkelaadi lubamist söödalisandina) (4) on juba antud luba kõnealuse valmistise kasutamiseks broilerkanade söödalisandina. Kõnealune määrus tuleks kehtetuks tunnistada.
            
         
               (7)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „toitainelised lisandid” ja funktsionaalrühma „mikroelementide ühendid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määrus (EÜ) nr 1253/2008 tunnistatakse kehtetuks.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. aprill 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  The EFSA Journal (2009); 7(11): 1382.
   
      (3)  The EFSA Journal (2008) 693, 1.
   
      (4)  ELT L 337, 16.12.2008, lk 78.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Elemendi (Cu) sisaldus (mg/kg) täissöödas, mille niiskusesisaldus on 12 %.
               
            
                  
                     Toitaineliste lisandite kategooria. Funktsionaalrühm: mikroelementide ühendid
                  
               
            
                  3b4.10
               
               
                  —
               
               
                  Metioniini hüdroksüanaloogi vaskkelaat
               
               
                  
                               
                           
                           
                              Söödalisandi kirjeldus:
                              
                                           
                                       
                                       
                                          Metioniini hüdroksüanaloogi vaskkelaat, mis sisaldab 18 % vaske ja 79,5 % – 81 % (2-hüdroksü-4-metüültio) butaanhapet Mineraalõli: ≤ 1 %
                                       
                                    
                                           
                                       
                                       
                                          CAS: 292140-30-8
                                       
                                    
                        
                               
                           
                           
                              Analüüsimeetod (1)
                              
                              Aatomabsorptsioonspektromeetria (AAS)
                           
                        
               
                  Kõik liigid
               
               
                  —
               
               
                   
               
               
                  
                               
                           
                           
                              Veised
                              
                                          —
                                       
                                       
                                          Veistele enne mäletsema hakkamist, sealhulgas täiendavates piimaasendajates: 15 (kokku)
                                       
                                    
                                          —
                                       
                                       
                                          Muud veised: 35 (kokku)
                                       
                                    
                        
                               
                           
                           
                              Lambad: 15 (kokku)
                           
                        
                               
                           
                           
                              Põrsad vanuses kuni: 12 nädalat: 170 (kokku)
                           
                        
                               
                           
                           
                              Vähilaadsed: 50 (kokku)
                           
                        
                               
                           
                           
                              Muud loomad: 25 (kokku)
                           
                        
               
                  
                              1.
                           
                           
                              Lisand tuleb lisada söödasse eelseguna.
                           
                        
                              2.
                           
                           
                              Ohutusnõuded: käsitlemisel tuleb kasutada respiraatorit, kaitseprille ja kaitsekindaid.
                           
                        
                              3.
                           
                           
                              Märgisel esitatakse järgmine tekst.
                              
                                          —
                                       
                                       
                                          Kui lammaste söödas ületab vase tase 10 mg/kg:
                                          
                                             „Vasesisaldus selles söödas võib teatavatel lambatõugudel põhjustada mürgistust.”
                                          
                                       
                                    
                                          —
                                       
                                       
                                          Kui mäletsema hakanud veistele ettenähtud söödas on vase sisaldus alla 20 mg/kg:
                                          
                                             „Vase sisaldus selles loomasöödas võib kõrge molübdeeni- või väävlisisaldusega karjamaadel söövatel veistel põhjustada vasepuudust.”
                                          
                                       
                                    
                        
               
                  14. mai 2020
               
            
         (1)  Analüüsimeetodite üksikasjad on esitatud ühenduse tugilabori veebilehel: http://www.irmm.jrc.be/crl-feed-additives